text: [{"text_idx": "#000001", "text": "Russiskt stri\u0301\u00f0sflogfar skjeyt vi\u00f0 vilja eftir bretskum eftirlitsflogfari i\u0301 2022"}, {"text_idx": "#000002", "text": "Upprunaliga var\u00f0 sagt, at talan var um teknisk brek, men tri\u0301ggjar keldur hja\u0301 BBC vilja nu\u0301 vera vi\u00f0, at russiska flogfari\u00f0 skjeyt eftir bretska flogfarinum vi\u00f0 vilja"}, {"text_idx": "#000004", "text": "Ein hending vi\u00f0 Svartahavi\u00f0 i\u0301 2022 hev\u00f0i vi\u00f0 s\u00e6r, at eitt russiskt stri\u0301\u00f0sflogfar royndi at skjo\u0301ta ni\u00f0ur eitt bretskt eftirlitsflogfar."}, {"text_idx": "#000005", "text": "Ho\u0301ast almenna fra\u0301grei\u00f0ingin ta\u0301 var, at tv\u00e6r rakettir vo\u0301r\u00f0u sleptar n\u00e6rhendis bretska flogfarinum orsaka\u00f0 av tekniskum breki, vilja tri\u0301ggjar keldur hja\u0301 BBC nu\u0301 vera vi\u00f0, at rakettirnar vo\u0301r\u00f0u skotnar vi\u00f0 vilja mo\u0301ti bretska flogfarinum."}, {"text_idx": "#000006", "text": "Talan er um eina hending 29. September i\u0301 fj\u00f8r, har eitt bretskt Rivet Joint eftirlitsflogfar fleyg yvir Svartahavinum og m\u00f8tti tveimum russiskum SU-27 stri\u0301\u00f0sflogf\u00f8rum."}, {"text_idx": "#000007", "text": "Anna\u00f0 stri\u0301\u00f0sflogfari\u00f0 skjeyt eina rakett eftir bretska flogfarinum, men rakettin l\u00e6sti onganti\u0301\u00f0 a\u0301 bretska flogfari\u00f0 og fleyg ti\u0301 framvi\u00f0."}, {"text_idx": "#000008", "text": "Samb\u00e6rt BBC hevur bretska fregnarapparati\u00f0 uppt\u00f8kur av samskiftinum millum russisku flogskipararnar og russisku herst\u00f8\u00f0ina, og uppt\u00f8kurnar siga, at annar av flogskiparunum bannar eftir hinum og spyr, hvat hann ger."}, {"text_idx": "#000009", "text": "Ho\u0301ast hetta skjy\u0301tur fyrri flogskiparin eina rakett aftrat, men samb\u00e6rt keldunum hja\u0301 BBC fo\u0301r hendan rakettin onganti\u0301\u00f0 a\u0301 flog og datt i\u0301sta\u00f0in til jar\u00f0ar."}, {"text_idx": "#000011", "text": "Hetta er tekin um o\u0301professionlismu i\u0301 russiska flogva\u0301pninum, siga keldurnar vi\u00f0 BBC, ti\u0301 vanliga skal ma\u0301lbru\u0301ki\u00f0 i\u0301 sambandi vi\u00f0 ti\u0301li\u0301kar flu\u0301gvingar vera pu\u0301ra greitt, solei\u00f0is at ongar misskiljingar kunnu standast."}, {"text_idx": "#000012", "text": "Rivet Joint flogfari\u00f0, i\u00f0 hevur manning upp til 30 fo\u0301lk, hevur u\u0301tger\u00f0 til at lofta ymiskum samskifti, og av somu ors\u00f8k hevur manningin umbor\u00f0 a\u0301 Rivet Joint flogfarinum ivaleyst hoyrt, at tosa\u00f0 hevur veri\u00f0 um at skjo\u0301ta teir ni\u00f0ur."}]